‏תכף נמשיך עם זה, אבל הנה ג'יל עם משהו אחר.
‏נאבקת לה, שלום.
‏הטלוויזיה, במובן מסוים, ‏תמיד ריתקה אותי, מימים ימימה.
‏אני חושבת שבגיל שמונה בערך ‏היו לי ארבעה כרטיסי ספרייה,
‏הלכתי לספרייה מדי שבוע ‏ושאלתי ספרים על טלוויזיה.
‏בוקר טוב מג'יל וממני.
‏אתם צופים בחדשות הבוקר של 6:30 בבי-בי-סי.
‏לקח לי, אני משערת, עד גיל 25 להיכנס לזה.
‏ג'יל דנדו.
‏ג'יל הייתה מגישת הטלוויזיה ‏הכי מפורסמת בטלוויזיה הבריטית.
‏ילדת הפלא של הטלוויזיה הבריטית,
‏נרצחה על מפתן דלתה לאור יום.
‏- נרצחה ‏'הוצאה להורג' -
‏דבר כזה פשוט לא קורה.
‏אני חושבת שכל מי שזכה במעט פרסום
‏יודע שיש לו שני צדדים.
‏מקבלים הרבה תשומת לב לא רצויה.
‏אנשים מוזרים. אובססיביים.
‏מביטים קצת מעבר לכתף.
‏אנשים בכל רחבי המדינה מתאחדים שוב יחדיו
‏כדי לפתור כמה מהפשעים ‏הכי קשים וחמורים בבריטניה.
‏ל"קריימווץ'" היה מוניטין מעולה,
‏בזכות הצגת מידע
‏שגרם לאנשים למסור בטלפון ראיות קריטיות.
‏אם יש לכם חשד כלשהו, אנא התקשרו. ‏המון רמזים והמון סבל.
‏קורה שאת מודאגת ‏מהדברים שאת רואה ב"בקריימווץ'"?
‏זה אכן קורה, ‏אבל הפשעים שאנחנו מציגים נדירים מאוד.
‏אלה לא דברים שאדם יוצא לרחוב
‏וחושב, "בחיי, אותו דבר יקרה לי".
‏הייתה סיבה לפחד.
‏דרוש טיפוס מסוים מאוד,
‏פסיכופת אכזרי וסדיסט, לירות לה בראש באקדח.
‏זו אחת מחקירות הרצח הכי גדולות
‏שמשטרת לונדון נאלצה להתמודד איתה.
‏חלפו 22 שנים והיא לא פוענחה.
‏מי שביצע את זה עדיין מסתובב חופשי.
‏אחת ממגישות הטלוויזיה ‏הכי אהודות בבריטניה נרצחה
‏במה שעלול להתברר כחיסול מקצועי.
‏מחוות הפרחים שכאן מהדהדות ‏את תגובת ההלם הסוחפת…
‏גם המלכה נדרשה להגיב, ואמרה שהיא המומה…
‏לפי המשטרה, יש הרבה מניעים אפשריים לרצח.
‏…שאחראית לפענוח פשעים רבים כל כך, ‏אולי יצרה אויבים תוך כדי כך.
‏ייתכן שהתנקשו במגישת "קריימווץ'" כנקמה
‏על הפגזת נאט"ו בבלגרד.
‏בלשים אישרו שג'יל דנדו ‏התלוננה בעבר שעקב אחריה
‏מטרידן.
‏לאדם שנשפט בלונדון הייתה אובססיה לידוענים,
‏והוא היה מוקסם מנשק חם.
‏לפי הבלשים, שום קו חקירה לא נשלל.
‏יש הסבורים שהרוצח יצא פטור מרצח.
‏- הרצח של ג'יל דנדו -
‏- 26 באפריל 1999 ‏פולהאם, לונדון -
‏שירות אמבולנסים, הלו?
‏הלו, אמבולנס? ‏אני צועדת לאורך גוואן אווניו.
‏נראה שמישהי התמוטטה.
‏רק בינינו, היא נראית כמו ג'יל דנדו.
‏היא התמוטטה במפתן דלתה. יש המון דם.
‏תוכלי לגשת ולבדוק למעני אם הגברת נושמת?
‏נראה שהיא לא נושמת. ‏-בסדר.
‏יוצא לה דם מהאף, הזרועות שלה כחולות.
‏אני רק צריך לברר אם היא צריכה… ‏אם היא נושמת.
‏החזה של הגברת עולה ויורד?
‏אלוהים. לא. אני חושבת שהיא לא בחיים.
‏בסדר. טוב. ‏-מצטערת.
‏אל תדאגי. אשלח לך עזרה בהקדם.
‏בבקשה.
‏- תחנת משטרת קנזינגטון ‏מערב לונדון -
‏הייתי בתורנות בחקירות הרצח במרכז לונדון.
‏היינו עמוסים, היה לנו מחסור במשאבים.
‏וסמל הבילוש שלי אמר לי…
‏- האמיש קמפבל ‏קצין חקירות בכיר -
‏שהייתה דקירה בפולהאם.
‏פולהאם היה אזור אמיד ועשיר.
‏מהסיבה הזאת זה היה חריג.
‏חריג מאוד.
‏נהגתי לשם,
‏והתקשר אליי סגן הניצב שלי.
‏והוא אמר לי, ‏"החקירה הזאת עומדת להיות על ג'יל דנדו."
‏ברוב חקירות הרצח,
‏הבלשים לא מכירים את הקורבנות בכלל,
‏אבל במקרה הזה, ‏כמעט כולם הכירו את ג'יל דנדו.
‏אמבולנס נסע במעלה דרך פולהאם ‏כשהגענו בכיוון ההפוך,
‏וקלטתי שהיא זו שמפונה מהזירה.
‏- מרכז השידור של הבי-בי-סי ‏וייט סיטי, לונדון -
‏זה היה יום אביבי מקסים…
‏- בי-בי-סי -
‏וקראתי את המבזקים, תקצירי החדשות.
‏המבזק המתוכנן הבא ב-14:40.
‏לבשתי חליפה כחולה נחמדה למדי.
‏היא למעשה מהמעצבים…
‏- ג'ני בונד ‏קריינית חדשות -
‏שג'יל ואני הלכנו אליהם ביחד.
‏והכול היה כשורה בחדר החדשות, ‏שהוא מקום רוחש, רועש ותוסס.
‏אנחנו בעמוד 45. אילו פרומואים משודרים?
‏ואז הגיעה הידיעה שנהרגה אישה.
‏ונפוצו שמועות בחדר החדשות שזו ג'יל.
‏והשתרר שקט.
‏כשהגעתי, תודרכתי בידי שוטרי הסיור.
‏הם אמרו לי שאיש לא ראה מה באמת קרה לג'יל,
‏אבל הם כבר זיהו שני עדים
‏שראו גבר שעוזב את הזירה.
‏והם תיארו גבר לבן, שיער שחור, מבנה מוצק,
‏לבוש במעיל, מעיל כהה, בלי מסכה, בלי כפפות.
‏אז המיקוד האמיתי, על המקום, היה כיצד האדם
‏שנראה בורח, ייתפס.
‏נאמר לשוטרי הסיור להתפרש ‏ולבצע חיפוש באזור.
‏חיכינו למידע מבית החולים,
‏כי לא היה שום אישור לכך שג'יל מתה.
‏זה השתנה במהרה, כשעמדתי על המדרכה
‏ורק הבטתי מהשער
‏אל דלת הכניסה בביתה של ג'יל.
‏יכולתי לראות את הקליע והתרמיל ‏על מפתן הדלת.
‏ג'יל דנדו נורתה בראש.
‏מיידית זה היה בלתי נתפס.
‏הרעיון שאישה כלשהי נורית בראשה בלונדון,
‏לא כל שכן ידוענית, היה נדיר בקיצוניות.
‏- משטרה -
‏התקשורת כבר הגיעה לסרט המשטרתי הקרוב.
‏אז ידעתי שהעניין התקשורתי יהיה יוצא מהכלל.
‏ג'יל דנדו הגיעה לכאן באמבולנס ‏ב-12:30 בצהריים.
‏חרף כל מאמצי הפרמדיקים באמבולנס ‏והצוות הרפואי בביה"ח,
‏מותה נקבע ב-13:03 בצהריים.
‏חדר החדשות קפא מהלם.
‏הלם אמיתי.
‏אנחנו אנשים שרגילים לדווח
‏על כל מיני מקרי מוות, אסונות, מלחמות.
‏אבל שאחת משלנו…
‏סליחה. אני פשוט…
‏אחת מהקרובות אלינו…
‏נהרגה באופן כזה על מפתן דלתה, ‏היה מחריד מדי להאמין שקרה.
‏ונאלצתי להקריא את זה.
‏ג'יל הייתה בת 37.
‏זכור לי שאחד מהבוסים בא ואמר לי, ‏"תצליחי לעשות את זה?"
‏ואמרתי שכן, אצליח.
‏ג'יל הייתה בת 37.
‏פיט, אני אומר לך שהיא הייתה בת 37.
‏בסדר.
‏אמרתי לה, היא הייתה בת 37.
‏היא הייתה צעירה ממני בשנתיים בדיוק. ‏היא הייתה בת 37.
‏מה לומר?
‏אני אומר לך, היא בוודאות בת 37. בוודאות.
‏מתחילים.
‏בדקות האחרונות, המשטרה אישרה
‏שמגישת הבי-בי-סי, ג'יל דנדו, נדקרה למוות
‏מחוץ לביתה במערב לונדון.
‏היא מתה באמבולנס בדרכה לבית החולים.
‏אין פרטים נוספים כרגע.
‏המבזק המתוכנן הבא ב-14:40.
‏- בריסטול ‏הממלכה המאוחדת -
‏עבדתי במשרד בבריסטול…
‏- נייג'ל דנדו ‏אחיה של ג'יל -
‏ב"בריסטול איבנינג פוסט".
‏ובחדר החדשות שלנו ‏הייתה שורת מסכי טלוויזיה.
‏העמיתה שלנו בבי-בי-סי, ג'יל דנדו, מתה
‏אחרי שהותקפה מחוץ לביתה בלונדון.
‏שודרו דיווחים שהיא מתה.
‏עברתי למעין תפקוד אוטומטי.
‏חשבתי שעליי להגן על אבי מפני זה.
‏- הרציף הגדול -
‏רצתי לווסטון-סופר-מר.
‏הוא היה הרוס, כמובן.
‏תהיתי איך נתמודד עם כל זה.
‏כחצי שעה אחרי שהגעתי לווסטון,
‏כתב טלוויזיה מ"פוינטס וסט" של הבי-בי-סי ‏דפק בדלת. הכרתי אותו,
‏וחזרתי לתפקד כעיתונאי.
‏הענקתי לו ריאיון.
‏מתי ראית אותה לאחרונה? זה היה…
‏ראיתי אותה ביום ראשון של פסחא.
‏זה היה לפני כשבועיים, שלושה.
‏כן, מצבה היה טוב. ציפתה לחתונה שלה.
‏הייתה תחושת ריקנות ותחושת ייאוש.
‏נאלצתי להסביר לאבי מה קרה,
‏מה עומד לקרות.
‏שאנחנו נהיה בעין הסערה.
‏- משטרה -
‏החיפוש המשטרתי נמצא כעת בעיצומו, אלן.
‏יש לפחות 30 בלשים.
‏ניתן לראות מאחוריי ‏את ההתנהלות מול ביתה של ג'יל.
‏כל המשאבים הגיעו.
‏מומחי בליסטיקה, ‏מומחים לדם, צלמי זירות פשע.
‏הזירה עצמה זוהמה קשות,
‏כי היו ניסיונות החייאה.
‏אבל הכול נאסף, ‏בין אם רלוונטי ובין אם לא. קילופים, חצץ,
‏טביעות אצבעות מהשער,
‏סיבים.
‏היו קליע ותרמיל על מפתן הדלת.
‏מומחה הבליסטיקה אמר לי שנורתה ירייה יחידה
‏בצד שמאל של ראשה.
‏היו מי שחשבו שזה חיסול מקצועי.
‏הקליע והתרמיל על מפתן הדלת ‏היו מנשק בקוטר תשעה מ"מ.
‏צוותי החיפוש הגיעו.
‏נערך חיפוש בכל גוואן אווניו.
‏פחים, גינות, ערוגות פרחים, שיחים.
‏בדקו אם האקדח הושלך, או אם משהו הושלך.
‏זיהינו כמה מעדי המפתח.
‏הדוור ראה גבר בעל חזות מזרח תיכונית,
‏קצת אחרי השעה 10:00, ‏בצד השני של הכביש, מול ביתה של ג'יל.
‏ועד טען שהוא ראה גבר חוצה את הכביש בריצה,
‏ועוצר בתחנת האוטובוס.
‏והוא הזיע.
‏- שוטרת תנועה 188 -
‏הייתה שוטרת התנועה,
‏והיא עמדה לתת דוח ‏לנהג של ריינג' רובר כחולה,
‏וכשהיא התחילה למלא את הדוח,
‏הוא הדף אותה ונסע משם.
‏אז בשעתו לא ידעתי
‏אם מעורב בזה אדם אחד או שניים או שלושה.
‏היה צריך לשלול ‏את כל מי שהיה באותו רחוב באותו יום,
‏ככל האפשר.
‏העיתונים למחרת היו פשוט ‏מפוצצים מסיפורים על הרצח.
‏- ג'ף אדוארדס ‏כתב פלילים לשעבר -
‏- הסאן ‏חוסלה -
‏- המירור ‏הוצאה להורג -
‏- מות הבת של השכן -
‏זה היה הסיפור היחיד.
‏בבוקר עצוב מאוד, ‏נשוחח מייד על ג'יל דנדו המסכנה.
‏האובדן המזעזע…
‏של אישיות ידועה גררה מחוות…
‏בלונדון, המשטרה חוקרת את הרצח
‏שהדהים את קהל צופי הטלוויזיה.
‏ג'יל דנדו הייתה, לדעת בריטים רבים,
‏שנייה רק לנסיכה דיאנה,
‏מבחינת אהבת הקהל.
‏ג'יל דנדו הייתה מישהי מוכרת ‏בפועל לכל אחד במדינה.
‏גם המלכה נדרשה להגיב, ‏ואמרה שהיא המומה ועצובה.
‏אחרי מותה של הנסיכה דיאנה,
‏הייתי אומרת שהרצח של ג'יל דנדו…
‏- ג'יין מור ‏עיתונאית ושדרנית -
‏היה הסיפור הכי גדול שנדווח עליו אי פעם.
‏- האם נרצחה בגלל תהילה? -
‏עיתונאיות בנות דורי הזדעזעו מזה,
‏כי ראינו את עצמנו בג'יל.
‏ג'יל הייתה עיתונאית ‏שאהבה את התקשורת הכתובה.
‏היא הייתה נחמדה אלינו, ‏כיבדה אותנו, ידעה שזו עבודתנו,
‏ואנחנו רצינו, בדיוק כמו המשטרה,
‏לגלות מי עשה את זה, ‏כי היא הייתה אחת משלנו.
‏- מטה ה"דיילי מירור" ‏קנרי וורף, לונדון -
‏הייתי כתב הפלילים ב"דיילי מירור".
‏זכור לי שדנתי בזה עם עורך החדשות שלי,
‏ושהוא אמר לי, "מה דעתך על זה?"
‏הוא אמר, "זה בטח קשור ל'קריימווץ''."
‏לא בהכרח. אל תמהר.
‏אחת מפיסות המידע שהגיעו ‏מאחד הכתבים שלנו בשטח
‏הייתה שנמצא שכן של ג'יל בגוואן אווניו,
‏ששמע צעקה.
‏שמעת קול של גבר?
‏ממש לא קול של גבר.
‏שמעת ירייה או… ‏-לא היו יריות.
‏לא ירייה שאני זיהיתי. ‏לא חשבתי שהייתה ירייה, לא.
‏לפי הערכה שלך, מה שמעת?
‏שמעתי צעקה אחת.
‏ניהלתי שיחה פרטית
‏עם אחד מאנשי חקירות הרצח.
‏הוא אמר שהם לא מוצאים שום עד, שום שכן,
‏מישהו שהיה באזור באותה שעה, ‏שממש שמע יריית אקדח.
‏האקדח לא בידינו. אין אף אחד שראה את האקדח.
‏אבל ייתכן שהיה משתיק קול לנשק.
‏בניגוד לקולנוע,
‏משתיק קול לאקדח ‏הוא ציוד נדיר מאוד במציאות.
‏כך שאוטומטית, המחשבה הזאת הכווינה אותנו
‏שאולי זה היה חיסול מקצועי.
‏מישהו שאל את השאלה, האם זו התנקשות?
‏האם זו הוצאה להורג?
‏למשל, רצח פוליטי או רצח של הפשע המאורגן.
‏כל התאוריות על מי, מה ולמה,
‏התחילו להצטבר.
‏ג'יל דנדו נותרה גוססת במפתן דלתה,
‏אולי כנקמה על תפקידה ‏ככתבת פלילים שעזרה לכלוא עברייני צמרת.
‏- סקוטלנד יארד ‏וסטמינסטר, לונדון -
‏לכל אחד הייתה דעה על האופן שבו ‏ג'יל דנדו נרצחה ומי האחראי.
‏כשחזרתי למשרד קיימתי ישיבת צוות.
‏אמרתי שיש סכנה שניסחף אחר הרעש התקשורתי.
‏והזכרתי להם שבכל חקירת רצח,
‏הקורבן הוא מרכיב יסודי בניסיון הפענוח.
‏היה עלינו לבחון את חייה של ג'יל.
‏מיהי ג'יל
‏ומי האנשים הכי קרובים וסמוכים אליה.
‏אין לי, לצערי.
‏אני מהאנשים שליבם ופיהם שווים.
‏לדעתי אין לי שום שלדים בארון, ‏שעולים בדעתי.
‏- וסטון-סופר-מר ‏הממלכה המאוחדת -
‏הייתי בן תשע כשג'יל נולדה, ב-1961.
‏לעיתים תכופות, בימי ראשון, כמשפחה
‏נסענו לפיקניק בחוף.
‏זוכרים את כריכי החסה מלאי החול המתעופף?
‏הם היו חלק מהתזונה העיקרית
‏בקייצים בילדותנו בווסטון-סופר-מר.
‏לא היה הרבה כסף.
‏לא היו לנו חופשות אקזוטיות וכדומה.
‏מעניין אם היה לה בכלל דרכון…
‏- הולידיי -
‏לפני שהוצע לה תפקיד ‏מגישת התוכנית "הולידיי".
‏זו הייתה כמעט גזרת גורל ‏שהיא תהיה עיתונאית.
‏היא התעניינה במילים, ‏והיא הייתה חברותית יותר ממני.
‏מדי פעם לחשתי באוזנה, ‏"למה את עדיין בווסטון?
‏"אולי תחפשי עבודות בסביבה?"
‏לפני 30 שנים, מחשב שבנוי לחישובים דומים
‏לא היה נכנס לבניין בגודל כזה.
‏הוא היה מלא…
‏היא השיגה עבודה כעיתונאית ‏ב"ספוטלייט" של הבי-בי-סי, בפלימות'.
‏ואז היא נהייתה מגישה.
‏אכן מציינים שוועדת האתיקה דחתה את הרעיון.
‏למעשה, נאמר שנזירות לא יתרמו יותר…
‏היא הייתה כה מלוטשת ומקצועית.
‏…התלות בדיג במצוקה כלכלית עמוקה.
‏אבל בו בזמן היא שמרה על חמימות טבעית.
‏מעין ניצוץ בעין.
‏ההופעות שלה ב"ספוטלייט"
‏משכו את תשומת לב ‏מפיקי חדשות הבוקר של הבי-בי-סי.
‏העלמה הטלוויזיונית ‏מטפסת בסולם לחדשות הבוקר.
‏בשלב הזה, העולם היה בכף ידה.
‏אני צריך… ‏-כמה פעמים כבר עשיתי את זה?
‏תודה רבה. אלוהים.
‏כל טוב לך, יקירתי. ‏-תודה.
‏כדאי שתגידי לילה טוב בפעם האחרונה.
‏לילה טוב מכאן, ובוקר טוב מלונדון ביום שני.
‏אנחנו בעמוד 45. אילו פרומואים משודרים?
‏תנו לי את זה. חכה שנייה.
‏לא, בוב, עכשיו.
‏תריץ את הראשון. אאשר בעוד כמה שניות.
‏אני בוב ויטון.
‏- בוב ויטון ‏עורך ובן זוג לשעבר -
‏באותה עת ניהלתי את חדשות השעה 18:00.
‏אני זוכר.
‏ישבתי לתומי בדסק,
‏ונערכתי להכין את חדשות השעה 18:00 היומיות.
‏ובחדשות הבוקר של בי-בי-סי…
‏נמצאו ראיות נוספות שדמנציה… ‏-…הייתה ג'יל.
‏…קשורה כנראה לרמות אלומיניום…
‏לא ראיתי אותה בעבר.
‏המחקר שפורסם…
‏היו לה פנים טלוויזיוניות מאוד.
‏בזמן שפרנק ברונו מתכונן לקרב שלו…
‏קולה יפה, קול אנגלי נטול מליצות.
‏…התכתשות עם צוות צילום בקנדה.
‏היה לה כישרון טבעי.
‏הרוח תגיע ל-160 קמ"ש…
‏היא זרחה וידעתי שהיא תגיע רחוק.
‏אבל אני חושב שהמראה משנה.
‏והיא הגיעה ממחוזות רחוקים ‏עם מראה של בחורה מקומית.
‏הבטתי בה ואמרתי לה, ‏"את צריכה לטפל בתסרוקת שלך,
‏"את צריכה ללבוש בגדים מתאימים". ‏היא עלתה הרבה במשקל.
‏וייעצו לה שהיא צריכה מראה הולם.
‏בשעתו היו לה תלתלים מסולסלים.
‏- מרטין מקסי ‏ידיד וספר של ג'יל -
‏חום.
‏והיא רצתה מראה שונה.
‏אני חושב שהצעתי תספורת קצרה ‏ונראה לאן זה יגיע.
‏והיא אמרה, "אני אופיע בטלוויזיה. ‏שאשאל את המפיק שלי?"
‏ואמרתי, "לא. זה כנראה רעיון לא טוב."
‏- מס גולגולת -
‏החבילה הממשלתית בסך 3.25 מיליארד ליש"ט ‏להפחתת מס הגולגולת
‏התקבלה בברכה ‏מצד הפוליטיקאים השמרנים הזוטרים.
‏זה נהיה המראה האופייני שלה.
‏ובמובנים רבים אנשים ראו את ג'יל ‏כדיאנה טלוויזיונית.
‏באותה עת, דיאנה הייתה מגיעה
‏ולבטח עשינו פן מזדמן.
‏התספורת של מי הייתה ראשונה?
‏ג'יל.
‏הייתה לה תסרוקת הולמת. היא רזתה מאוד.
‏חיתוך הדיבור שלה היה מושלם. ‏היה לה חן בהגשת החדשות.
‏טוב, צפוי סופ"ש נאה.
‏ואנשים ראו בה את בת השכן,
‏שמסרה להם את חדשות בי-בי-סי בסמכותיות. ‏זו הייתה חבילה טובה.
‏אני משער שכשחגגנו את ההצלחה, התקרבנו.
‏ובסופו של דבר נוצר בינינו קשר.
‏ג'יל יצרה קשר עם בוב בשלב די מוקדם,
‏כך שזה היה תמיד… ‏אני לא רוצה לומר זאת למצלמה.
‏היה מצב מסובך. היא הייתה עם הבוס.
‏לדעתי הפתיח יהיה שוב דרום אפריקה, כנראה.
‏היום. או שבעצם היום…
‏תמיד חשבתי שאלו יחסים משונים מאוד,
‏כי היא הייתה כה משוחררת…
‏והוא היה חולה שליטה רציני, אבל בצורה שקטה.
‏- ג'ון רוזמן ‏מנהל עסקי -
‏לא נאמרה אף מילה רעה, זה כאילו…
‏"אני אסביר. ככה זה". זה היה סוג היחסים.
‏…קטע עם סרטי ארכיון וגרפיקה וכולי.
‏ג'יל הייתה בשיא.
‏- אנסטסיה בייקר ‏חברה ועמיתה -
‏היא בחרה כרצונה.
‏הובאתי כעיתונאית צעירה. ‏לדעתי הייתי בת 23 בערך.
‏הערצתי את ג'יל מאוד.
‏היא הייתה בדיוק במקום שרציתי להגיע אליו.
‏כותרות הבוקר…
‏אבל היה קשה מאוד.
‏היה קשה לא להרגיש כמו מתחזה.
‏אפשר לקבל… דווקא לא אתנגד לתסריטים.
‏כשישבה ליד הגברים הדומיננטיים האלה, ‏לפעמים גרמו לה להרגיש נחותה.
‏לעיתים קרובות בשיחה עם נשים, הן אומרות
‏שקשה להן יותר בערוצי השידור.
‏ואני כל הזמן חושב שאלו שטויות גמורות.
‏אם את אישה נאה, אז אין קושי.
‏טוב… ‏-זה קל יותר.
‏אני חושבת שאנשים ‏מצפים מנשים ליותר, זאת הבעיה.
‏ככל שהקריירה של ג'יל התקדמה,
‏אחת מהבעיות שהיו לה…
‏כמו לכל הנשים, ‏היא שזו חברה שנשלטה במידה רבה בידי גברים.
‏אם להיות כן לגמרי, היא הייתה די מיזוגינית.
‏כל מיני גברים ייחשבו כשתלטנים,
‏כי גברים… במיוחד עורכים קשוחים, ‏הם קשוחים לפעמים.
‏אבל שתלטנים בצורה הרסנית למערכת היחסים
‏או לאדם, ממש לא.
‏- רצח -
‏המציאות היא שרוב האנשים ‏נהרגים בידי מישהו שהם מכירים.
‏האנשים במעגל הקרוב שלה ‏היו אלן פרת'ינג, הארוס שלה.
‏- אלן פרת'ינג -
‏בן זוגה הקודם, ‏שהיה בן זוגה במשך לא מעט שנים, שבע שנים,
‏מר ויטון.
‏- בוב ויטון -
‏והמנהל העסקי שלה, מר רוזמן.
‏- רוזמן -
‏היה צריך להיפגש איתם, לתשאל אותם, ‏ולשלול את החשד הראשוני על סמך אליבי.
‏אם יכולת להוכיח שהיית במקום אחר ‏ב-26 באפריל, במסגרת הזמן הזאת,
‏אתה לא יכול להיות הרוצח.
‏אבל זה לא בהכרח פוסל אותך ‏מארגון הרצח שלה איכשהו,
‏אילו זה היה המצב.
‏- אלן פרת'ינג ‏הארוס של ג'יל -
‏קודם כול רציתי לשאול אותך ‏איך אתה מתמודד כרגע.
‏אני חושב שאני מתמודד באותו אופן…
‏שבו כל אחד היה מתמודד בנסיבות האלה.
‏אני הרוס.
‏כל הסובבים אותי הרוסים.
‏אני לא מבין למה שמישהו ירצה להרוג ‏מישהי כה עדינה,
‏אדיבה, בעלת כוונות טובות ו…
‏מושלמת כמו ג'יל.
‏- וסטון-סופר-מר ‏הממלכה המאוחדת -
‏תמיד אזכור את זה.
‏- 21 במאי 1999 -
‏ישבנו במושב האחורי של לימוזינה, ‏נסענו אחרי הארון של ג'יל.
‏פשוט התייצבו אלפי אנשים.
‏וסטון פשוט עצרה.
‏לא הכרתי אותה אישית, ‏אבל חשבתי שאני רוצה להיות פה.
‏דיאנה הייתה השושנה שלנו, ‏אבל ג'יל הייתה החמנייה שלנו.
‏אני לא יכולה להוסיף.
‏כ-100 אנשים הוזמנו לכנסייה.
‏רבים מחבריה עבדו איתה בבי-בי-סי.
‏הארון הגיע לכנסייה בשעה 15:00.
‏ליוו אותו אחיה נייג'ל,
‏אביה ג'ק,
‏וכמובן, האדם שהיא עמדה להינשא לו בספטמבר,
‏הארוס שלה אלן פרת'ינג.
‏כשג'יל פגשה את אלן, ‏זה היה רגע שממש שינה את חייה.
‏רגע שהיא חשבה עליו וחלמה עליו זמן מה.
‏- ג'יל דנדו משתפת ‏תמונות אירוסין יפות -
‏היא הכריזה על אירוסיה.
‏היא הייתה אמורה להתחתן בכנסייה,
‏והנה היא נקברת בכנסייה.
‏החיים נכנסו לעידן חדש, מלהיב ומלא סיפוק.
‏עד אותו רגע הרה גורל,
‏ג'יל, בת השכן היפה…
‏- ג'יל ז"ל ‏וסטון איבדה נסיכה -
‏המוכרת לכל משפחה במדינה, נורתה למוות.
‏ואז כולם שאלו את השאלה, מדוע?
‏אז המחשבה המרכזית שלי הייתה,
‏שאם מישהו רצה להרוג אותה במתכוון,
‏למה בחר להרוג אותה? מה יש להרוויח מזה?
‏איזו תועלת תצמח למישהו מהריגת ג'יל דנדו?
‏ואז אלן פרת'ינג ציין שסכום כסף גדול,
‏יותר מ-35-30 אלף ליש"ט,
‏ניתנו מצד ג'יל למר ויטון.
‏- העברה מחשבון 35,000 -
‏כך שהיה צריך לחקור ‏מדוע סכום הכסף הזה ניתן.
‏אחרי הלוויה, המשטרה באה אליי.
‏ואחד מהשוטרים אמר, "קיבלנו דיווח
‏"שהיית חייב לה די הרבה כסף,
‏"ועדיין היית חייב לה אותו במותה.
‏"האם תרצה להסביר את זה?"
‏אמרתי, "כן, אעשה זאת בשמחה."
‏ומרגישים מעין, "בחיי, הזרקור מופנה אליי."
‏הם רצו לדעת איך הכרנו,
‏כמה זמן היינו ביחד, איך נפרדנו.
‏וכן, היא סייעה לי לרכוש ‏את ביתי על גדת הנהר.
‏אמרתי שהייתה לי משכנתה, ‏אבל היה גירעון קטן.
‏יכולתי לקחת משכנתה גדולה בהרבה ‏אבל היא רצתה לחלוק,
‏כי בזמנו חיינו בבית יחדיו.
‏דרך אגב, אני לא זקוק נואשות לסכום כסף כזה.
‏אני יכול להראות ראיות לסיבה, ‏ולקחתי אותם למחשב שלי,
‏נכנסתי לחשבון הבנק שלי ‏והראיתי לו שהיה לי לא מעט כסף.
‏היא הייתה נדיבה לכולם, כולל כלפיי.
‏אהבנו זה את זה.
‏לעולם לא הייתי חושב לעשות דבר כזה.
‏האובדן של מישהי ‏שעימה ביליתי שנים יקרות, מעניינות,
‏חשובות ומהנות, היה מכה אדירה.
‏דברים תמימים עלולים להיראות חשודים.
‏אני חושב שזו הייתה ‏סתם מתנה מג'יל למר ויטון.
‏מדברים על דברים בפרוטרוט,
‏אבל בעקבות מוות, עלולים לצוף דברים…
‏אבל הם על גבול הלהג, הרכילות, ‏בעלי אופי מיני או אחר.
‏אבל זה לא עובר לתחום האחריות על הרג.
‏הסקנו שזה…
‏שלא היה לו שום קשר לרצח בכלל.
‏והיינו צריכים לסנן את הרעש,
‏בניסיון להתמקד ממש בעקרונות בסיסיים,
‏לפני שניסחף עוד ועוד לכיוונים שונים.
‏ג'יל לא גרה בגוואן אווניו מספר 29.
‏היא גרה עם הארוס שלה, מערבה יותר בלונדון.
‏ידענו שנדיר שהיא ביקרה בגוואן אווניו, ‏ונשארה ללון לעיתים נדירות עוד יותר.
‏אז כדי לדעת שג'יל תגיע לגוואן אווניו 29,
‏ביום שני בבוקר עד 11:30…
‏- רגעיה האחרונים של ג'יל -
‏היית חייב לעקוב אחריה.
‏הייתי הסגן בחקירה.
‏זה היה תהליך קפדני.
‏שני שוטרים עברו…
‏- איאן הורוקס ‏מפקח בילוש -
‏על מאות רבות של שעות צילומי אבטחה.
‏היה צריך לשלול אלפי אנשים בחקירה.
‏דבר לא נפסל עד שהכול נבחן
‏במידת מה בידי אחד מאנשי הצוות.
‏היו יותר מ-190 מצלמות אבטחה ‏ברחובות שמסביב.
‏ארבע מאות ושלושים שעות צפייה.
‏ומזה ביססנו ‏את תנועותיה של ג'יל ב-26 באפריל.
‏החל מביתו של אלן פרת'ינג.
‏- 11:46 בבוקר -
‏- 10:05 בבוקר -
‏היא עצרה בתחנת דלק.
‏- 10:21 בבוקר -
‏תדלקה את המכונית.
‏- 26 באפריל 1999 -
‏ואז היא יצאה מתחנת הדלק ‏ונסעה למרכז המרסמית.
‏- מצלמה 4 -
‏היא הלכה לשתיים, אולי שלוש חנויות, ‏לקנות נייר לפקס או נייר צילום.
‏- 10:50 בבוקר -
‏היא חזרה למכונית שלה.
‏- 11:10 בבוקר -
‏ואז היא יצאה מהמרסמית ‏ונסעה דרומה בדרך פולהאם.
‏כשהיא התקרבה לגוואן אווניו…
‏- גוואן אווניו -
‏היא חנתה מחוץ לביתה.
‏- 11:31 בבוקר -
‏ואז היא צעדה מבעד לשער.
‏ונרצחה במפתן הדלת.
‏זה היה פשוט עניין של חריש כללי עמוק.
‏ואנחנו יכולים לומר נחרצות, ‏במאת האחוזים, שלא עקבו אחריה.
‏אז איך הרוצח ידע
‏שהיא תהיה בגוואן אווניו באותו בוקר?
‏ואז יש מחשבה
‏שג'יל אמרה למישהו היכן היא.
‏לכן בחנו את שיחות הטלפון אליה באותו יום.
‏מי ידע שהיא תהיה היכן שהייתה?
‏היה אדם אחד ויחיד.
‏מר רוזמן.
‏ג'ון רוזמן היה המנהל הססגוני מאוד של ג'יל.
‏היו לי הרבה עניינים עם ג'ון לאורך השנים.
‏הוא היה מאוד… שמא נאמר, כוחני במגעיו.
‏הוא היה ישיר מאוד. ידעת אם הרגזת אותו.
‏יש סיפור מפורסם מאוד עליו,
‏שהלך לאנשהו עם אלת בייסבול ‏כדי להביע את רגשותיו.
‏המשטרה באה לבקר אצלי בשבת בבוקר,
‏ונשאלתי לגבי ציר הזמן.
‏כי הסיבה היחידה שהיא הלכה לשם באותו יום ‏הייתה לאסוף כמה פקסים,
‏שנשלחו אליה מהמשרד שלי בנוגע לעבודה.
‏היא הייתה בדרך לארוחת צהריים, לדעתי.
‏כך שהיא, פשוטו כמשמעו, עצרה בדרך
‏אצלה בבית כדי לאסוף פקסים.
‏אחד הדברים שעניין אותם היה הספר שלי.
‏תמיד רציתי להיות סופר.
‏כך שכתבתי ספר.
‏- טיוטה 15 ‏מאת ג'ון רוזמן -
‏תמיד אומרים לכתוב על מה שמכירים,
‏אז כתבתי על מנהל עסקי.
‏מנהל עסקי שהלקוחות שלו ‏נרצחו בנסיבות מסתוריות.
‏לקוחה שנורתה.
‏מר רוזמן כתב ספר
‏שעוסק במותה של מגישה או מפורסמת.
‏אז זה נראה אירוני, שהוא כותב רומן
‏שגם התרחש במציאות.
‏שני שוטרים ישבו במשרד שלי
‏ודנו בזה,
‏והם שאלו אותי ‏אם יש לי כתב יד מהספר, והיה לי,
‏והם גם שאלו, מה פער הזמנים
‏בין הרצח הראשון בספר לבין הרצח השני בספר?
‏וחשבתי שאני ב"אזור הדמדומים".
‏חשבתי לעצמי שהוא לא מתייחס לזה ברצינות,
‏כאילו מישהו לקח את כתב היד שלי ‏ונצמד לתוכנית שבספר.
‏האם חשבת שאחרים אולי חושדים בך?
‏הייתי צריך לשלם למישהו ‏לעשות את זה, זה בטוח.
‏אבל יצא לי מוניטין,
‏ונכון שהייתי קשוח מאוד, ‏אבל זו הייתה רק העמדת פנים.
‏וכל מי שחשד שאגדע
‏הכנסה כספית כמו ג'יל דנדו, ‏חייב להיות משוגע.
‏אקשן.
‏טוב, זה הכול…
‏רגע, אני לא רואה עדשה. הנה. סליחה.
‏כשאת מסתובבת, תפני את גופך. ‏-בסדר. אעשה…
‏זה נשמע נורא, אבל לולא שלחנו לה פקסים…
‏זה הכול השבוע ממאוריציוס.
‏בשבוע הבא אהיה באי היווני סקיאתוס.
‏לא אגיד…
‏לולא חזרה הביתה באותו יום, זה לא היה קורה.
‏מי יודע איפה זה היה קורה אחרת,
‏אבל זאת הייתה הסיבה שהיא חזרה הביתה.
‏אני מגלה שממש קשה לי לדבר על הדברים האלה.
‏זה זוהר כל כך. נפלא. אני הולכת על זה.
‏מצבה היה טוב כל כך.
‏באתי הנה ללא בן זוג, ‏אבל נאמר לי שנסיך ממתין בצד.
‏לאף אחד אין חיים כאלה, נכון?
‏היינו שמחים לחיים כאלה, נכון?
‏אבל לג'יל היו חיים כאלה.
‏זה לא!
‏ג'יל, אני מתנצל על זה.
‏עדיין קשה לי להשלים עם מותה.
‏אכפת לכם אם אסחף אותה מכאן?
‏אתה רשאי לסחוף. אני לא מאמינה.
‏הרי לכם.
‏אף אחד מהחבורה הפנימית ‏לא היה אחראי לרצח של ג'יל דנדו.
‏- סקוטלנד יארד -
‏ועדיין לא הגענו להבנה מדוע ג'יל נהרגה.
‏- יח' חקירות מרכזית -
‏היינו צריכים להתמקד כמו שצריך.
‏מיהו האיש שנראה בורח?
‏מי נהג בריינג' רובר הכחולה?
‏ומיהו האיש המיוזע?
‏בשלב ההוא ידעתי, משיחה עם אנשי קשר שלי,
‏שהרצח של ג'יל דנדו גרם לתדהמה רבתי
‏גם בקרב הדרגים הבכירים בסקוטלנד יארד,
‏כי ג'יל דנדו נתפסה כחלק ממשפחת השיטור.
‏אבל הם היו מבולבלים מהעובדה ‏שלא היה להם חשוד של ממש.
‏לא היה להם כלי רצח.
‏- חוקר ‏מקרי מוות -
‏בוקר טוב.
‏האם התקרבתם למציאת חשוד או מניע לרצח הזה?
‏אנחנו לא יודע כרגע ‏מי האדם שהרג את ג'יל דנדו,
‏ואנחנו עדיין מנסים לבסס מניע ברור להריגתה.
‏החקירה העיקרית שלנו מתמקדת בקביעת המניע.
‏ברגע שנבסס מניע, ‏נוכל להתקדם במהירות רבה יותר
‏באשר לזהות החשוד או החשודים.
‏עסקי הצהובונים לא סובלים ריק.
‏הם רוצים מידע. הם צריכים למלא דפים.
‏יכולתי לראות את הבאות,
‏וידעתי שאלא אם הפשע הזה יפוענח במהירות,
‏בתוך זמן קצר בלבד
‏נתחיל להיות מוצפים בכל מיני תאוריות.
‏בהיעדר מניע ברור כלשהו לתקיפה,
‏ההשערה, וזו השערה בלבד, ‏מתמקדת במטרידן אפשרי.
‏היו לג'יל דנדו ‏בעיות עם מעריצים אובססיביים בעבר,
‏כפי שעמית קרוב משחזר.
‏לדעתי היא כלל לא חשה סכנת חיים…
‏- ניק רוס ‏מגיש "קריימווץ'" -
‏לבטח לא שיקרה לה משהו. ‏היא התעצבנה מפעם לפעם.
‏היה מישהו שהטריד אותה.
‏למען הכנות, זה סיכון מקצועי.
‏- מרכז השידור -
‏כל מי שנמצא בעין הציבור, ‏וג'יל הייתה בעין הציבור
‏יותר מכל אחד כמעט, חווה איומים מסוימים.
‏נהגנו לקבל את כל הדואר למשרד.
‏חלק מהדואר היה קצת ככה-ככה,
‏אז היינו צריכים להיזהר ‏ולסלק את המכתבים הללו.
‏אבל הם לא היו מאיימים. הם היו סתם…
‏מסתובבים הרבה סוטים בחוץ.
‏אבל אז קיבלנו מכתב ממישהו שטען שהוא סרבי.
‏זה היה בקשר לפנייה
‏שג'יל השמיעה בתחילת החודש בשם קוסובו.
‏בסוף שבוע זה כולנו התוודענו…
‏- ג'יל דנדו -
‏למשבר ההומניטרי בבלקנים,
‏כשאלפי אנשים מקוסובו…
‏היה נדמה שהמכתב מאיים במידת מה.
‏מה שתוכלו להרשות לעצמכם ‏עשוי לחולל שינוי גדול בחיי האנשים
‏ובסיכוייהם לשרוד.
‏המלחמה בבלקנים נמשכה ביוגוסלביה לשעבר,
‏שהתפצלה למדינות שונות,
‏סרביה, קוסובו וכולי.
‏זו הייתה מלחמה מחרידה ביותר.
‏מה שהתחיל לצוץ, ‏היה שהמנהל שלה קיבל מכתב מאיים…
‏ואז בבי-בי-סי התחילו לקבל איומים טלפוניים…
‏שערותיי סמרו.
‏הרצח של אחת מהדמויות ‏הטלוויזיוניות המפורסמות
‏קיבל תפנית מבעיתה.
‏מרכז השידור שבו ג'יל דנדו עבדה ‏קיבל שיחת טלפון.
‏היא הייתה מאדם שטען שהוא סרבי,
‏ואמר שהוא עומד מאחורי מותה של הכוכבת.
‏תרגום כתוביות: תמי יפה